
На основу члана 138. став 1. Устава Републике Србије
 и члана 24. став 2. Закона о Заштитнику грађана
, на основу информација до којих је дошао поступајући по притужби М. Ц. из Вршца, ул. …, у поступку контроле законитости и правилности рада Министарства финансија Републике Србије – Централе Пореске управе, полазећи од тога:

· Да се у случају доношења новог правилника о унутрашњем уређењу и систематизацији радних места, распоређивање државних службеника врши на одговарајућа радна места, при чему руководилац води рачуна о томе на којим су пословима радили пре распоређивања
;

· Да је притужилац укупно 14 пута распоређен у Пореској управи по два различита акта о унутрашњем уређењу и систематизацији радних места, која су у међувремену престала да се примењују, при чему су сва решења о распоређивању поништена;

· Да је притужилац у појединим случајевима распоређиван ретроактивно, за период који је протекао, на основу акта о унутрашњем уређењу и систематизацији радних места који је престао да се примењује;
· Да постоји обавеза да се притужиоцу накнади штета која му је проузрокована распоређивањем по решењима која нису постала коначна, при чему је притужиочев тужбени захтев за исплату разлике зараде делимично усвојен пресудом Основног суда у Вршцу 5. П1. бр. 312/17 од 13. 12. 2017. године, поводом које је жалбени поступак у току;

Сматрајући да ће давањем Мишљења деловати превентивно, у циљу унапређења рада органа управе и унапређења заштите људских слобода и права, Заштитник грађана упућује Централи Пореске управе

М И Ш Љ Е Њ Е

Централа Пореске управе повредила је права притужиоца М. Ц. из Вршца по основу рада: 
· распоређујући га у складу са Изменама и допунама унутрашњег уређења и систематизације радних места у Министарству финансија – Пореска управа 08 бр. 112-01-1/120-1-2012 од 17. 04. 2012. године, након престанка примене наведеног акта, као и
· неуважавајући у потребној мери правне ставове другостепеног органа – Жалбене комисије Владе – приликом одлучивања у поновним поступцима о притужиочевом распоређивању.

У интересу правне сигурности, отклањања штетних последица које су притужиоцу проузроковане и спречавања будуће штете, целисходно је коришћењем расположивих механизама мирног решавања спорова покушати усаглашавање ставова Пореске управе и притужиоца око евентуалних преосталих потраживања која нису обухваћена притужиочевим тужбеним захтевом
, а након тога и доношење решења предвиђеног ставом 2. диспозитива решења Жалбене комисије Владе бр. 112-01-10/2018-01 од 26. 01. 2018. године. 
Чињенице, околности и разлози:

Заштитнику грађана притужбом се обратио М. Ц. из Вршца, порески службеник запослен у филијали Пореске управе Вршац, изражавајући незадовољство поступањем Пореске управе у вези са својим вишегодишњим распоређивањем на различита радна места, при чему је у одређеним периодима истовремено распоређиван по различитим актима о унутрашњој организацији и систематизацији радних места у Пореској управи.
Притужилац је истакао да је једино коначно и правноснажно решење о његовом распоређивању решење Пореске управе бр. 112-3539/2010-05 од 10. 03. 2010. године, којим је распоређен на радно место шефа одсека у звању вишег пореског инспектора – II под редним бројем 478 акта о унутрашњем уређењу и систематизацији радних места.

Према наводима притужбе, након притужиочевог обраћања представком тадашњем директору Пореске управе и синдикату, којим је указао на одређене неправилности у раду Пореске управе, уследио је, као вид санкционисања, његов премештај у канцеларијску контролу, у складу са актом о систематизацији који је усвојен у јуну 2012. године, иако теренска контрола у филијали Вршац није била укинута.
Притужилац је у прилогу притужбе и накнадним обраћањима доставио Заштитнику грађана следећу документацију:

· Решењем Пореске управе бр. 112-3539/2010-05/3 од 04. 06. 2012. године
 притужилац је распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места. 

· Жалбена комисија Владе је, поступајући по жалби притужиоца, својим решењем бр. 120-01-661/2012-01 од 30. 06. 2012. поништила наведено решење и предмет вратила првостепеном органу на поновни поступак.

· У поновном поступку, притужилац је решењем Пореске управе бр. 112-3539/2010-05/4 од 10. 08. 2012. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места.

· Жалбена комисија Владе је, поступајући по жалби притужиоца, својим решењем бр. 120-01-00752/2012-01 од 02. 10. 2012. поништила наведено решење и предмет по други пут вратила првостепеном органу на поновни поступак.

· У поновном поступку, притужилац је решењем Пореске управе бр. 112-3539/2010-05/5 од 26. 11. 2012. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места.

· Жалбена комисија Владе је, поступајући по жалби притужиоца, својим решењем бр. 112-01-00890/2012-01 од 17. 01. 2013. поништила наведено решење и предмет по трећи пут вратила првостепеном органу на поновни поступак.

· У поновном поступку, притужилац је решењем Пореске управе бр. 112-3539/2010-05/6 од 04. 04. 2013. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места.

· Жалбена комисија Владе је, поступајући по жалби притужиоца, својим решењем бр. 112-01-00163/2013-01 од 28. 06. 2013. године одбила жалбу.

· Против другостепеног решења, притужилац је покренуо управни спор. Пресудом Управног суда 25 У бр. 12135/13 од 20. 03. 2015. године другостепено решење је поништено и предмет је враћен на поновно одлучивање.

· Након тога, Жалбена комисија Владе је, поново одлучујући о жалби притужиоца, својим решењем бр. 112-01-849/2015-01 од 30. 04. 2015. поништила решење Пореске управе бр. 112-3539/2010-05/6 од 04. 04. 2013. и предмет по четврти пут вратила првостепеном органу на поновни поступак.

· У поновном поступку, притужилац је решењем Пореске управе бр. 112-3539/2010-05/7 од 22. 05. 2015. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, али овога пута ретроактивно, почев од 04. 06. 2012. до 27. 05. 2013. године, када је раније важећи акт о унутрашњем уређењу и систематизацији радних места замењен новим актом.
· Жалбена комисија Владе је, поступајући по жалби притужиоца, својим решењем бр. 112-01-1029/2015-01 од 20. 07. 2015. поништила наведено решење и предмет по пети пут вратила првостепеном органу на поновни поступак.

· У поновном поступку, притужилац је решењем Пореске управе бр. 112-3539/2010-05/8 од 28. 08. 2015. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, и то поново ретроактивно, почев од 04. 06. 2012. до 27. 05. 2013. године.
· Жалбена комисија Владе је, поступајући по жалби притужиоца, својим решењем бр. 112-01-1822/2015-01 од 30. 10. 2015. поништила наведено решење и предмет по шести пут вратила првостепеном органу на поновни поступак. 

· У поновном поступку, притужилац је решењем Пореске управе бр. 112-3539/2010-05/9 од 01. 12. 2015. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, и то поново ретроактивно, почев од 04. 06. 2012. до 27. 05. 2013. године.

· Жалбена комисија Владе је, поступајући по жалби притужиоца, својим решењем бр. 112-01-78/2016-01 од 12. 02. 2016. поништила наведено решење и предмет по седми пут вратила првостепеном органу на поновни поступак. 

· У поновном поступку, притужилац је решењем Пореске управе бр. 112-3539/2010-05/10 од 11. 04. 2016. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, и то поново ретроактивно, почев од 04. 06. 2012. до 27. 05. 2013. године.

· Жалбена комисија Владе је, поступајући по жалби притужиоца, својим решењем бр. 112-01-747/2016-01 од 18. 08. 2016. поништила наведено решење и предмет по осми пут вратила првостепеном органу на поновни поступак. 

· У поновном поступку, притужилац је решењем Пореске управе бр. 112-3539/2010-05/11 од 27. 10. 2016. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, и то поново ретроактивно, почев од 04. 06. 2012. до 27. 05. 2013. године.

· Жалбена комисија Владе је, поступајући по жалби притужиоца, својим решењем бр. 120-01-1420/2016-01 од 30. 12. 2016. поништила наведено решење и предмет по девети пут вратила првостепеном органу на поновни поступак. 

· У поновном поступку, притужилац је решењем Пореске управе бр. 112-3539/2010-05/12 од 01. 08. 2017. године
 поново распоређен на радно место вишег пореског инспектора 2 канцеларијске контроле под редним бројем 500 акта о унутрашњем уређењу и систематизацији радних места, овога пута почев од дана коначности решења.

· Након тога, Жалбена комисија Владе је, поново одлучујући о жалби притужиоца, својим решењем бр. 112-01-10/2018-01 од 26. 01. 2018. поништила решење Пореске управе бр. 112-3539/2010-05/12 од 01. 08. 2017. године, али предмет није вратила првостепеном органу на поновни поступак и одлучивање, већ је утврдила да ће о праву на плату, накнаду и друга примања по основу првостепених решења која нису постала коначна за наведени период првостепени орган одлучити посебним решењем, према општим правилима облигационог права.
Имајући у виду да је управни спор који је притужилац покренуо против решења Жалбене комисије Владе бр. 112-01-00163/2013-01 од 28. 06. 2013. трајао скоро две године, а да је у Пореској управи 27. 05. 2013. почео да се примењује нови акт о унутрашњем уређењу и систематизацији радних места, који је важио до 04. 08. 2017. године, притужилац је решењем Пореске управе бр. 000-112-06-4073/2013 од 27. 05. 2013. године
, према новој систематизацији, распоређен на радно место вишег пореског инспектора 2 канцеларијске контроле, под редним бројем 579 акта о унутрашњем уређењу и систематизацији радних места.

Притужилац је у прилогу притужбе и накнадним обраћањима доставио Заштитнику грађана следећу документацију:

· Жалбена комисија Владе је, поступајући по жалби притужиоца, својим решењем бр. 112-01-00235/2013-01 од 20. 08. 2013. поништила наведено решење и предмет вратила првостепеном органу на поновни поступак.

· У поновном поступку, притужилац је решењем Пореске управе бр. 000-112-06-4073/2013-2 од 22. 09. 2014. године
 распоређен на радно место вишег пореског инспектора 2 канцеларијске контроле, под редним бројем 622 акта о унутрашњем уређењу и систематизацији радних места.

· Жалбена комисија Владе је, поступајући по жалби притужиоца, својим решењем бр. 112-01-00423/2014-01 од 07. 11. 2014. поништила наведено решење и предмет вратила првостепеном органу на поновни поступак.

· У поновном поступку, притужилац је решењем Пореске управе бр. 000-112-06-4073/2013-3 од 26. 11. 2014. године
 распоређен на радно место вишег пореског инспектора 2 канцеларијске контроле, под редним бројем 615 акта о унутрашњем уређењу и систематизацији радних места.

· Жалбена комисија Владе је, поступајући по жалби притужиоца, својим решењем бр. 112-01-01186/2014-01 од 12. 01. 2015. године одбила жалбу.

· Против другостепеног решења притужилац је покренуо управни спор. Пресудом Управног суда 12 У бр. 1553/15 од 13. 01. 2017. године другостепено решење је поништено и предмет је враћен на поновно одлучивање.

· Након тога, Жалбена комисија Владе је, поново одлучујући о жалби притужиоца, својим решењем бр. 112-01-31/2017-01 од 10. 02. 2017. поништила решење Пореске управе бр. 000-112-06-4073/2013-3 од 26. 11. 2014. и предмет вратила првостепеном органу на поновни поступак.

· У поновном поступку, притужилац је решењем Пореске управе бр. 000-112-06-4073/2013-4 од 01. 08. 2017. године
 распоређен на радно место вишег пореског инспектора 2 канцеларијске контроле, под редним бројем 615 акта о унутрашњем уређењу и систематизацији радних места.

· Након тога, Жалбена комисија Владе је, поново одлучујући о жалби притужиоца, својим решењем бр. 112-01-10/2018-01 од 26. 01. 2018. поништила решење Пореске управе бр. 000-112-06-4073/2013-4 од 01. 08. 2017. године, али предмет није вратила првостепеном органу на поновни поступак и одлучивање, већ је утврдила да ће о праву на плату, накнаду и друга примања по основу првостепених решења која нису постала коначна за наведени период првостепени орган одлучити посебним решењем, према општим правилима облигационог права.

Заштитник грађана извршио је увид у све првостепене и другостепене управне акте у вези са притужиочевим распоређивањем, како по ранијој, тако и по каснијој и сада важећој систематизацији, као и у пресуде Управног суда на које је притужилац указао. На основу извршеног увида, констатовано је да су наводи притужбе поткрепљени релевантном документацијом
. 
* * *

Имајући у виду да је у тренутку обраћања Заштитнику грађана притужилац већ три године распоређиван на различита радна места, те да је о његовом распоређивању до тада донето девет решења по раније и касније важећој систематизацији, Заштитник грађана је  оценио да наводи притужбе пружају довољан основ за покретање поступка контроле, у смислу члана 25. став 5. Закона о Заштитнику грађана
. 

Заштитник грађана је актом деловодни број 37757 од 14. 10. 2015. године покренуо поступак контроле правилности и законитости рада Пореске управе. Од Централе Пореске управе затражена је информација о периоду важења акта о унутрашњем уређењу и систематизацији радних места у Министарству финансија – Пореска управа 08 бр. 112-01-1/562-1-2009 од 28. 12. 2009. године; о периоду важења измена и допуна акта о унутрашњем уређењу и систематизацији радних места у Министарству финансија – Пореска управа 08 бр. 112-01-1/120-1-2012 од 17. 04. 2012. године; те о периоду важења акта о унутрашњем уређењу и систематизацији радних места у Министарству финансија и привреде – Пореска управа 08 бр. 112-01-1/221-1-2013 од 08. 04. 2013. године. Такође је затражена и информација о одлучивању Жалбене комисије Владе поводом жалбе притужиоца изјављене против решења Пореске управе бр. 112-3539/2010-05/8 од 28. 08. 2015. године.

Актом бр. 000-070-00-00359/2015 од 27. 10. 2015. године Централа Пореске управе доставила је изјашњење Заштитнику грађана, којим је указала на периоде важења аката о унутрашњем уређењу и систематизацији радних места у Пореској управе. Према достављеном изјашњењу:

· Унутрашње уређење и систематизација радних места у Министарству финансија – Пореска управа 08. бр. 112-01-1/562-1-2009 од 28. 12. 2009. године, на које је Влада Републике Србије дала сагласност закључком 05 бр. 110-1303/2010 од 25. 02. 2010. године, у примени је од 10. 03. 2010. до 27. 05. 2013. године
, као саставни део Правилника о унутрашњем уређењу и систематизацији радних места у Министарству финансија и привреде. 
· Измене и допуне унутрашњег уређења и систематизације радних места у Министарству финансија – Пореска управа 08 бр. 112-01-1/120-1-2012 од 17. 04. 2012. године, које су усвојене закључком Владе Републике Србије 05 бр. 110-3516/2012 од 18. 05. 2012. године и представљају измене и допуне Унутрашњег уређења и систематизације радних места у Министарству финансија – Пореска управа 08 бр. 112-01-1/562-1-2009 од 28. 12. 2009. године, у примени су почев од 04. 06. 2012. до 27. 05. 2013. године. 
· Унутрашње уређење и систематизација радних места у Министарству финансија и привреде – Пореска управа 08 бр. 112-01-1/221-1-2013 од 08. 04. 2013. године, на које је Влада Републике Србије дала сагласност закључком 05 бр. 110-4019/2013 од 20. 05. 2013. године, у примени је од 27. 05. 2013. године.
Дописом 67-2241/15, деловодни број 32326 од 23. 08. 2016. године Заштитник грађана затражио је додатно изјашњење Централе Пореске управе, како би га информисала о разлозима због којих Пореска управа води поступак за распоређивање притужиоца према општем акту (пропису) који је престао да се примењује, с обзиром на то да је у питању поступак који се покреће и води по службеној дужности. 

Актом бр. 000-070-00-00359/2015 од 09. 09. 2016. године Централа Пореске управе доставила је додатно изјашњење Заштитнику грађана, којим је указала на то да првостепени орган поступа у поновном поступку имајући у виду да је другостепени орган – Жалбена комисија Владе – у претходном периоду поништавала решења Пореске управе и предметну ствар враћала првостепеном органу на поновно одлучивање. Стога је Пореска управа истакла да је у обавези да донесе решење о распоређивању притужиоца у поновном поступку. Такође, предочено је да је распоређивање притужиоца постало коначно у складу са Унутрашњим уређењем и систематизацијом радних места које је у примени од 27. 05. 2013. године, и то доношењем решења Жалбене комисије Владе бр. 112-01-01186/2014-01 од 12. 01. 2015. године, којим је притужиочева жалба одбијена као неоснована.
Дописом 67-2241/15, деловодни број 27331 од 17. 07. 2017. године Заштитник грађана је затражио још једно додатно изјашњење Пореске управе, како би проверио наводе притужиоца, који је указао да у том тренутку није постојало ниједно решење о његовом распоређивању по било ком акту о унутрашњем уређењу и систематизацији радних места. Притужилац је, наиме, тврдио да након доношења решења Жалбене комисије Владе бр. 120-01-1420/2016-01 од 30. 12. 2016. године (раније важећа систематизација) и бр. 112-01-31/2017-01 од 10. 02. 2017. године (касније важећа систематизација) Пореска управа није одлучила у поновном поступку. Од Пореске управе је затражено изјашњење о основаности навода притужиоца, о разлозима неодлучивања о распоређивању притужиоца у поновном поступку по касније важећој систематизацији, односно о томе да ли је неодлучивање о распоређивању у поновном поступку по раније важећој систематизацији резултат одустајања Пореске управе од даљег распоређивања притужиоца по тој систематизацији. Такође је затражена информација о томе на основу ког решења је притужилац у том тренутку остваривао права и испуњавао обавезе из радног односа. 

Актом бр. 000-070-00-00359/2015 од 03. 08. 2017. године Централа Пореске управе доставила је друго додатно изјашњење Заштитнику грађана, којим је истакла да је у том тренутку у току био поступак притужиочевог распоређивања и по раније и по касније важећој систематизацији. Пореска управа сматра да су се наведена распоређивања спроводила у складу са законским прописима, и посебно истиче да притужиоцу није нанета штета распоређивањем, нити су му на било који начин била ускраћена права која проистичу из радног односа. Распоређивање притужиоца према општем акту који је престао да се примењује врши се у поновном поступку због тога што је другостепени орган – Жалбена комисија Владе – поништила претходна решења. 
Притужилац је поднеском од 29. 03. 2018. обавестио Заштитника грађана да је у међувремену почео да се примењује најновији Акт о унутрашњем уређењу и систематизацији радних места у Пореској управи 08 бр. 112-01-1/408-1-2017 од 04. 08. 2017. године. Притужилац је и у складу са тим актом распоређен, решењем Пореске управе бр. 000-112-06-01614/2017-Ј0104 од 24. 11. 2017. године, на радно место вишег пореског инспектора 2 канцеларијске контроле, под редним бројем 1898. Против наведеног решења поднео је жалбу 29. 12. 2017, као и допуну жалбе 01. 02. 2018. године, међутим, Жалбена комисија Владе још увек није одлучила о основаности жалбе.  

Притужилац је такође обавестио Заштитника грађана да је неправноснажном пресудом Основног суда у Вршцу 5. П1. бр. 312/17 од 13. 12. 2017. године Република Србија – Министарство финансија – Пореска управа обавезана да му на име разлике зараде за период од 11. 07. 2013. до 20. 09. 2017. године исплати укупан износ од 377.160,18 динара, као и трошкове парничног поступка у износу од 139.500,00 динара са припадајућом каматом. Жалбу против наведене пресуде поднели су Државно правобранилаштво у име Републике Србије, као и притужилац, при чему је жалбени поступак још увек у току.
Коначно, притужилац истиче да Пореска управа још увек није донела решење у складу са ставом 2. диспозитива решења Жалбене комисије Владе бр. 112-01-10/2018-01 од 26. 01. 2018. године, односно није одлучила о праву на плату, накнаду и друга примања по основу примене првостепених решења која нису постала коначна, у складу са општим правилима облигационог права. 

* * *

Чланом 3. став 1. Устава Републике Србије
 владавина права одређена је као неотуђива претпоставка Устава, која почива на неотуђивим људским правима. Чланом 194. став 1. Устава Републике Србије прописано је да је правни поредак Републике Србије јединствен. Чланом 198. став 1. Устава Републике Србије прописано је да појединачни акти и радње државних органа, организација којима су поверена јавна овлашћења, органа аутономних покрајина и јединица локалне самоуправе морају бити засновани на закону.
Чланом 7. Закона о државној управи
 прописано је да су органи државне управе самостални у вршењу својих послова, и раде у оквиру и на основу Устава, закона, других прописа и општих аката. Чланом 28. став 1. Закона о државној управи прописано је да министарство може да има један или више органа управе у свом саставу. Чланом 29. став 1. Закона о државној управи прописано је да су врсте органа у саставу: управе, инспекторати и дирекције. Чланом 30. став 2. Закона о државној управи прописано је да директор органа у саставу решава у управним стварима из делокруга органа у саставу и одлучује о правима и дужностима запослених у органу у саставу. Чланом 43. Закона о државној управи прописано је да се унутрашње уређење и систематизација радних места у органу државне управе заснивају на начелима која одређује Влада уредбом. Акт о унутрашњем уређењу и систематизацији радних места у министарству и у органу у саставу доноси министар, у посебној организацији директор, а у стручној служби управног округа начелник управног округа. Акт о унутрашњем уређењу и систематизацији радних места не може ступити на снагу док на њега Влада не да сагласност. 

Чланом 169. став 1. Закона о пореском поступку и пореској администрацији
 прописано је да се на пореске службенике примењују прописи о државној управи, прописи о радним односима и платама у државним органима, као и прописи из области здравственог и пензијско-инвалидског осигурања, ако овим законом није друкчије прописано.
Чланом 46. Закона о државним службеницима
 прописано је да се радна места, потребан број државних службеника на сваком радном месту и услови за рад на сваком радном месту у државном органу одређују правилником о унутрашњем уређењу и систематизацији радних места у државном органу. Чланом 134. став 1. Закона о државним службеницима прописано је да се, у случају доношења новог правилника, сви државни службеници распоређују на одговарајућа радна места, при чему руководилац води рачуна о томе на којим су пословима радили пре распоређивања. Чланом 140. Закона о државним службеницима прописано је да о правима и дужностима државног службеника одлучује руководилац решењем, ако овим или другим законом или другим прописом није друкчије одређено. Руководилац може писмено да овласти државног службеника који има стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци, да уместо њега одлучује о правима и дужностима државних службеника. Овлашћење може бити ограничено по садржини и трајању. При одлучивању о правима и дужностима државног службеника примењује се закон којим се уређује општи управни поступак, изузев код одлучивања о одговорности за штету.

* * *
Након сагледавања релевантних чињеница и околности утврђених у поступку контроле и аргумената притужиоца и Пореске управе, Заштитник грађана налази да ће давањем Мишљења у овој ствари деловати превентивно, у циљу унапређења рада органа управе и унапређења заштите људских слобода и права, у смислу члана 24. став 2. Закона о Заштитнику грађана.

Заштитник грађана сматра значајним да укаже да је за нешто мање од шест година притужилац укупно 15 пута распоређиван првостепеним решењима по три различита акта о унутрашњем уређењу и систематизацији радних места, при чему су се дешавале и такве ситуације да истовремено егзистирају три решења о распоређивању по три различите систематизације. Жалбена комисија Владе је о притужиочевим жалбама одлучивала укупно 15 пута, и то тако што је 13 пута усвојила његове жалбе, а два пута их одбила, док је Управни суд донео две пресуде, којима је усвојио притужиочеве тужбе и поништио другостепена решења.

Поступањем првостепеног органа, по оцени Заштитника грађана, у знатној мери је обесмишљен систем остваривања и заштите права из радних односа државних службеника, при чему је посебно некоректно игнорисање налога другостепеног органа приликом поновног одлучивања, што је и констатовано у образложењу решења Жалбене комисије Владе бр. 112-01-10/2018-01 од 26. 01. 2018. године. 
Као државни орган који контролише рад других државних органа, Заштитник грађана је става да државни службеници истовремено морају уживати заштиту и у случају кршења својих права од стране државе и државних органа у којима раде, и ту заштиту Заштитник грађана настоји да им пружи у сваком оправданом случају. Дужност је сваког послодавца, а Заштитник грађана сматра - посебно државних органа који спроводе законе и примењују их на грађане, да не отежавају запосленима остваривање и заштиту њихових права из радног односа у прописаним поступцима. 

Дужност државних органа, изведена из обавезе поштовања начела ефикасности, економичности и заштите права грађана и јавног интереса је да управне поступке од значаја за остваривање права својих службеника воде проактивно, са иницијативом и ангажовано, при чему радње и активности у поступку треба да буду усмерене на постизање његовог циља и остваривање његове сврхе, тј. на остваривање гарантованих права и заштиту њихових правних интереса, као и јавног интереса.
Током вођења поступка контроле, Заштитник грађана се није упуштао у оцену законитости и правилности притужиочевог распоређивања по различитим актима о унутрашњем уређењу и систематизацији радних места, налазећи да ће коначну оцену о томе дати Жалбена комисија Владе и Управни суд, већ се ограничио на утврђивање разлога за поновно одлучивање Пореске управе, тј. распоређивање притужиоца по раније важећој систематизацији у време када је она престала да се примењује. Констатовано је да је диспозитивима пет решења - од 22. 05. 2015; 28. 08. 2015; 01. 12. 2015; 11. 04. 2016. и 27. 10. 2016. године - притужилац распоређен ретроактивно, почев од 04. 06. 2012. до 27. 05. 2013. године.
Заштитник грађана не може прихватити аргумент Пореске управе да је притужиоца распоређивала по систематизацији која је престала да се примењује због тога што је другостепени орган – Жалбена комисија Владе – поништавала решења и враћала предмет на поновно одлучивање. Заштитник грађа подсећа да је ранијим Законом о општем управном поступку
, који се примењивао приликом доношења 12 од 15 оспорених првостепених решења, прописано да надлежни орган покреће поступак по службеној дужности или поводом захтева странке
. Евидентно је да се распоређивање државних службеника након измене акта о унутрашњем уређењу и систематизацији радних места, спроводи по службеној дужности, а не по њиховом захтеву. Према томе, Пореска управа је иницирала поступак притужиочевог распоређивања ex officio и водила га до тренутка док је сматрала да за то постоји основ. Распоређивање притужиоца, стога, није могло бити резултат испуњавања било какве обавезе према Жалбеној комисији Владе, пошто се Жалбена комисија у овој ствари изјашњавала искључиво на иницијативу притужиоца, разматрајући жалбе којима је оспоравао решења о свом распоређивању.   
Заштитник грађана указује да је чланом 121. став 4. ранијег Закона о општем управном поступку
 такође било прописано да, кад је поступак покренут по службеној дужности, орган може обуставити поступак. Ако је поступак у управној ствари могао бити покренут и по захтеву странке, поступак ће се наставити ако странка то захтева. 

Важећи Закон о општем управном поступку
 садржи готово истоветне одредбе, односно прописује да се поступак покреће захтевом странке или по службеној дужности, при чему се поступак покреће по службеној дужности кад је то прописом одређено или кад орган утврди да је, с обзиром на чињенично стање, неопходно да се заштити јавни интерес
. Сагласно члану 101. став 1, поступак се обуставља ако нема услова да се даље води, а закон не налаже да се поступак настави.

Имајући у виду наведено, Заштитник грађана налази да је поступак притужиочевог распоређивања по ранијој систематизацији требало обуставити након почетка примене нове систематизације. И поред тога што одлучивање о правним средствима која стоје на располагању државним службеницима може дуго трајати, нарочито уколико дође до вођења управног спора, Заштитник грађана подсећа да акт о унутрашњој организацији и систематизацији радних места представља општи акт–пропис, који се може примењивати искључиво у периоду свог важења, односно до тренутка док не престане да се примењује доношењем новог акта о систематизацији који га замењује. Инсистирање на распоређивању запосленог у периоду који је протекао, на основу општег акта који је престао да се примењује, не представља законито и правилно поступање органа управе. На тај начин, увећани су укупни трошкови који ће притужиоцу бити накнађени на основу решења Пореске управе и/или извршне судске одлуке, уколико парница која је у току буде правноснажно окончана обавезивањем Републике Србије на накнаду разлике зараде и трошкова парничног поступка.   
Заштитник грађана констатује да је ставом 2. диспозитива решења Жалбене комисије Владе бр. 112-01-10/2018-01 од 26. 01. 2018. године утврђено да ће о праву на плату, накнаду и друга примања по основу примене овог (поништеног) и ранијих решења која нису постала коначна за наведени период, првостепени орган одлучити посебним решењем, према општим правилима облигационог права.

Имајући у виду наводе притужиоца да Пореска управа још увек није донела наведено решење, а ценећи околност да је пресудом Основног суда у Вршцу 5. П1. бр. 312/174 од 13. 12. 2017. године делимично усвојен тужбени захтев притужиоца за накнаду разлике зараде, при чему се у предстојећем периоду очекује одлука о поднетим жалбама, Заштитник грађана сматра целисходним да се, коришћењем расположивих механизама мирног решавања спорова, покуша усаглашавање ставова Пореске управе и притужиоца око евентуалних преосталих потраживања која нису обухваћена притужиочевим тужбеним захтевом, те доношење решења из става 2. диспозитива решења Жалбене комисије Владе бр. 112-01-10/2018-01 од 26. 01. 2018. године без непотребног одлагања, имајући у виду да ће притужилац крајем 2018. године испунити услове за остваривање права на старосну пензију. 
Државни орган који је начинио пропуст у раду дужан је да у свакој могућој мери и на сваки дозвољен начин отклони или умањи последице пропуста према грађанима, укључујући и своје запослене. 

Како одлучивање о притужиочевом тужбеном захтеву представља врсту претходног питања
 у односу на обавезу Пореске управе утврђену ставом 2. диспозитива решења Жалбене комисије Владе бр. 112-01-10/2018-01 од 26. 01. 2018. године, Заштитник грађана овом приликом не упућује формалне препоруке Пореској управи ради доношења поменутог решења, не желећи да прејудицира став органа о томе да ли ће сам расправити претходно питање или ће сачекати правноснажну одлуку суда. Заштитник грађана, међутим, очекује да обе стране, уз помоћ расположивих механизама мирног решавања спорова, приступе усаглашавању конструктивно и у доброј вери, како би се доношењем решења из става 2. диспозитива решења Жалбене комисије Владе дефинитивно решио спорни однос, без проузроковања додатних непотребних трошкова.
Оцењујући да ће се сврха поступка контроле остварити и упућивањем овог Мишљења, у смислу члана 24. став 2. Закона о Заштитнику грађана, Заштитник грађана истовремено изражава и очекивање да се сличне ситуације у вези са распоређивањем пореских службеника у будућем раду неће понављати. Копија овог Мишљења доставља се и Министарству финансија, имајући у виду одредбу члана 3. став 2. Закона о министарствима
.  

	Роберт Сепи


	Доставити:

- Централи Пореске управе;

- копију Министарству финансија;

- копију притужиоцу; 

- у списе предмета.


� “Службени гласник РС“, бр. 98/2006.


� „Службени гласник РС“, бр. 79/2005 и 54/2007.


� Члан 134. став 1. Закона о државним службеницима („Службени гласник РС“, бр. 79/2005, 81/2005, 83/2005, 64/2007, 116/2008, 104/2009, 99/2014 и 94/2017.)


� Тужбени захтев је делимично усвојен неправноснажном пресудом Основног суда у Вршцу 5. П1. бр. 312/17 од 13. 12. 2017. године.


� Прво решење о распоређивању по ранијој систематизацији – напомена Заштитника грађана.


� Друго решење о распоређивању по ранијој систематизацији – напомена Заштитника грађана.


� Треће решење о распоређивању по ранијој систематизацији – напомена Заштитника грађана.


� Четврто решење о распоређивању по ранијој систематизацији – напомена Заштитника грађана.


� Пето решење о распоређивању по ранијој систематизацији – напомена Заштитника грађана.


� Шесто решење о распоређивању по ранијој систематизацији – напомена Заштитника грађана.


� Седмо решење о распоређивању по ранијој систематизацији – напомена Заштитника грађана.


� Осмо решење о распоређивању по ранијој систематизацији – напомена Заштитника грађана.


� Девето решење о распоређивању по ранијој систематизацији – напомена Заштитника грађана.


� Десето решење о распоређивању по ранијој систематизацији – напомена Заштитника грађана.


� Прво решење о распоређивању по каснијој систематизацији – напомена Заштитника грађана.


� Друго решење о распоређивању по каснијој систематизацији – напомена Заштитника грађана.


� Треће решење о распоређивању по каснијој систематизацији – напомена Заштитника грађана.


� Четврто решење о распоређивању по каснијој систематизацији – напомена Заштитника грађана.


� Због великог броја решења, у даљем току образложења изостаће поновно навођење њихове хронологије�.


� „Изузетно, Заштитник грађана може покренути поступак и пре него што су исцрпљена сва правна средства, ако би подносиоцу притужбе била нанета ненадокнадива штета или ако се притужба односи на повреду принципа добре управе, посебно некоректан однос органа управе према подносиоцу притужбе, неблаговремен рад или друга кршења правила етичког понашања запослених у органима управе“ – члан 25. став 5. Закона о Заштитнику грађана.


� Са изменама и допунама 05 бр. 110-7606/2010 од 21. 10. 2010. године; 08 бр. 112-01-2/412-1-2010 од 09. 12. 2010. године; 08. бр. 112-01-2/431-2010 од 23. 12. 2010. године; 08 бр. 112-01-1/176-1-2011 од 31. 05. 2011. године; 08 бр. 112-01-1/13-1-2012 од 12. 01. 2012. године и 08 бр. 112-01-1/120-1-2012 од 17. 04. 2012. године.


� „Службени гласник РС“, број 98/2006.


� „Службени гласник РС“, бр. 79/2005, 101/2007, 95/2010 и 99/2014.


� „Службени гласник РС“, бр. 80/2002, 84/2002, 23/2003, 70/2003, 55/2004, 61/2005, 85/2005, 62/2006, 63/2006, 61/2007, 20/2009, 72/2009, 53/2010, 101/2011, 2/2012, 93/2012, 47/2013, 108/2013, 68/2014, 105/2014, 91/2015, 112/2015, 15/2016, 108/2016 и 30/2018.


� „Службени гласник РС“, бр. 79/2005, 81/2005, 83/2005, 64/2007, 116/2008, 104/2009, 99/2014 и 94/2017.


� „Службени лист СРЈ“; бр. 33/1997 и 31/2001; „Службени гласник РС“, бр. 30/2010.


� Члан 113. Закона о општем управном поступку „Службени лист СРЈ“; бр. 33/1997 и 31/2001; „Службени гласник РС“, бр. 30/2010.


� „Службени лист СРЈ“; бр. 33/1997 и 31/2001; „Службени гласник РС“, бр. 30/2010.


� „Службени гласник РС“; бр. 18/2016.


� Члан 90. став 1. и 2. Закона о општем управном поступку („Службени гласник РС“; бр. 18/2016.)


� У смислу члана 107. Закона о општем управном поступку („Службени гласник РС“, број 18/2016.)


� „Службени гласник РС“, бр. 44/2014, 14/2015, 54/2015, 96/2015 и 62/2017.

